CELEX: 62015TN0410
Language: lt
Date: 2015-07-28 00:00:00
Title: Byla T-410/15 P: 2015 m. liepos 28 d. Jaana Pohjanmäki pateiktas apeliacinis skundas dėl 2015 m. gegužės 18 d. Tarnautojų teismo sprendimo byloje F-410/15 Pohjanmäki/Taryba

12.10.2015   
            
            
               LT
            
            
               Europos Sąjungos oficialusis leidinys
            
            
               C 337/26
            
         2015 m. liepos 28 d. Jaana Pohjanmäki pateiktas apeliacinis skundas dėl 2015 m. gegužės 18 d. Tarnautojų teismo sprendimo byloje F-410/15 Pohjanmäki/Taryba
   
   (Byla T-410/15 P)
   (2015/C 337/27)
   Proceso kalba: prancūzų
   
      Šalys
   
   
      Apeliantė: Jaana Pohjanmäki (Briuselis, Belgija), atstovaujama advokato M. Velardo
   
      Kita proceso šalis: Europos Sąjungos Taryba
   
      Reikalavimai
   
   Apeliantė Bendrojo Teismo prašo:
   
               —
            
            
               panaikinti 2015 m. gegužės 18 d. sprendimą byloje F-44/14 ir pačiam Bendrajam Teismui priimti sprendimą byloje,
            
         
               —
            
            
               arba bylą grąžinti iš naujo nagrinėti Tarnautojų Teismui,
            
         
               —
            
            
               priteisti iš Tarybos bylinėjimosi abiejose instancijose išlaidas.
            
         
      Apeliacinio skundo pagrindai ir pagrindiniai argumentai
   
   Grįsdama apeliacinį skundą apeliantė remiasi aštuoniais pagrindais.
   
               1.
            
            
               Pirmasis apeliacinio skundo pagrindas grindžiamas teisės klaida ir faktinių aplinkybių bei įrodymų iškraipymu ir teisės į gynybą pažeidimu, nes ieškovės nuopelnų vertinimas nebuvo atliktas kruopščiai ir laikantis vienodo požiūrio principo.
            
         
               2.
            
            
               Antrasis apeliacinio skundo pagrindas grindžiamas teisės klaida ir faktinių aplinkybių bei įrodymų iškraipymu, nes patariamosios paaukštinimų komisijos nariai nebuvo susipažinę su ieškovės vertinimo ataskaitomis per referencinį laikotarpį.
            
         
               3.
            
            
               Trečiasis apeliacinio skundo pagrindas grindžiamas Tarnautojų teismo padaryta teisės klaida, nes jis manė, kad ieškovės nuopelnai buvo lyginami su kalbinių skyrių pareigūnų nuopelnais.
            
         
               4.
            
            
               Ketvirtasis apeliacinio skundo pagrindas grindžiamas Tarnautojų teismo padaryta teisės klaida, nes jis manė, kad Paskyrimų tarnyba teisėtai pakartotinai išnagrinėjo ieškovės situaciją.
            
         
               5.
            
            
               Penktasis apeliacinio skundo pagrindas grindžiamas procesinio lygiateisiškumo principo pažeidimu, nes kai kurie svarbūs ginčo aspektai nebuvo apsvarstyti.
            
         
               6.
            
            
               Šeštasis apeliacinio skundo pagrindas grindžiamas teisės klaida, nes Tarnautojų teismas laikėsi atsakovės nuomonės, kad ieškovės nuopelnai ne visada buvo dideli.
            
         
               7.
            
            
               Septintasis apeliacinio skundo pagrindas grindžiamas teisės klaida ir įrodymų iškraipymu, nes Tarnautojų teismas nusprendė, kad ieškovės atsakomybės lygis buvo vertinamas laikantis Europos Sąjungos pareigūnų tarnybos nuostatų 45 straipsnio.
            
         
               8.
            
            
               Aštuntasis apeliacinio skundo pagrindas grindžiamas teisės klaida, nes Tarnautojų teismas manė, kad atsakovė per posėdį papildė motyvus, nors iš tikrųjų ji juos pakeitė.